תגידו, כמה סיפורים שמעתם על אנשים שברגע שהתפטרו ממקום עבודה, עזבו קשר רומנטי מתעלל או עברו דירה פתאום נרפאו מכאבים פיזיים בגב, בגרון או בברך שאף רופא לא הצליח למצוא להם הסבר?
זה בדיוק מה שקרה לי, לפני כשנתיים סבלתי במשך חודשיים מכאבי גב טורדניים בשיכמת שמאל. הרופא לא מצא סימנים לדלקת ולא עזרו כל הדיקורים, העיסויים והמשככים שניסיתי כדי להעלים את הבעיה. באותה תקופה גרתי בדירה יפואית שסביבה התחילו לבנות בניינים רבים, הרעש, הלכלוך והנוף שהוסתר חדשות לבקרים, לא הספיקו כדי שאתחיל לפעול ואחפש דירה אחרת. אחרי תקופה שאני סובלת מכאבים חדים, שמתי לב לתופעה מעניינת. כשיצאתי לרוץ הכאבים עברו, אבל כשישבתי בבית הם חזרו.
לקח לתובנה הזאת כמה ימים לחלחל שהסימן שמבקשים לתת לי הוא לא בהכרח להמשיך לרוץ (כדי לא לקבל שברי מאמץ), אלא שאני צריכה להיות בתנועה. בזמן מנוחה כואב לי וכשאני בתנועה, זה נעלם. משהבנתי את זה, לקח לי שלושה ימים לארוז את כל תכולת הדירה שלי ולעבור לדירה אחרת.
והסוף? סינדרלה! יומיים אחרי המעבר, הכאבים נעלמו כלא היו.
בדומה לסיפור שלי, שמעתי סיפורים רבים של אנשים שהגיעו לפגישות יעוץ שלי על כאבי גב/ גרון/ ברכיים שתקפו אותם כשהיו במקום עבודה שבו הם מרגישים לא ממומשים/ מנוצלי, ושכהם העזו לעזוב, הכאבים נעלמו ללא חזור.
המהות שלנו כאן היא לממש את המתנה שבנו, כלומר את היעוד שלנו, כאשר אדם מתרחק מיעודו, היקום בדרכו שלי, מנסה לגרום לו למצוא אותו ולחיות לפיו. כשאין ברירה וכל הסימנים האחרים לא עוזרים, קרש ההצלה האחרון של היקום הוא הגוף ושם כבר לאדם לא נותר אלא להבין, ומשם לפעול למימוש.
האם כל כאב גב מסמן תקיעות מקצועית או תקיעות בכלל? אינני רופאה וקטונתי מלתת יעוץ רפואי, חלילה. אבל אין ספק שאני מאמינה גדולה בקשר בין גוף ונפש ולכן אני רואה בכל כאב גופני ביטוי למצוקה כלשהי. פעמים רבות המצוקה היא תקיעות במישור המימוש העצמי.
כמובן שיש לפנות לקבלת יעוץ וטיפול רפואי, אבל כן חשוב במקביל לערוך גם בירור פנימי, מדוע הכאב מופיע אצלנו דווקא באזור הזה? מה הוא בא לסמן לנו בלי מילים?
אז על מה מעיד כאב גב? ועל מה כאב גרון? על מה נשירת שיער? ועל מה כאבי ברכיים?
התשובה היא לגמרי אינדיבידואלית ושונה מאדם לאדם. להמשך בירור, צרו קשר עם המשרד.